कार्यक्रम में प्रारंभिक वक्तव्य रखते हुए तुहिन ने कहा कि वर्तमान समय में अभिव्यक्ति की स्वतंत्रता पर खतरा मंडरा रहा है। अपने विचार व्यक्त करने की आजादी बाधित हो रही है। धर्म और जातिगत विद्वेष फैलाने तथा समाज को अलग-अलग वर्गों में बाटने का कुचक्र चल रहा है जिससे अनेकता में एकता की हमारी बुनियाद को कमजोर किया जा रहा है। इस कठिन दौर में देश के बुद्धिजीवियों, साहित्यकारों, समाजसेवियों को समाज को जोड़ने व सुगठित करने का पुरजोर प्रयत्न करना चाहिए। ऐसी गंभीर परिस्थिति में कर्नाटक में तर्कशील पत्रकाए, गौरी लंकेश की कट्टर सांप्रदायिक तत्वों ने हत्या की है । हम 14-15 अप्रैल 2018 को क्रांतिकारी सांस्कृतिक मंच की ओर से प्रगतिशील सांस्कृतिक महोत्सव तथा अखिल भारतीय सम्मेलन का आयोजन भोपाल (म.प्र.)में कर रहे हैं। यह सम्मेलन गौरी लंकेश, डॉ. एम.एम. कलबुर्गी, डॉ. नरेंद्र दाभोलकर, कॉ. गोविंद पंसारे तथा वो सभी जिन्होंने धर्मनिरपेक्ष, जनवादी, सांस्कृतिक मूल्य तथा वैज्ञानिक चेतना पैदा करने की मुहिम में अपनी कुर्बानी दी उनकी स्मृति में सच्ची श्रद्धांजलि होगी। यह सम्मेलन फिल्म एंड टेलीविज़न इंस्टीट्यूट पूना, जादवपुर, जे.एन.यू., बी.एच.यू. टीस के विद्यार्थियों के तथा इस प्रकार की तमाम ताकतों जो मौजूदा थोपे गए सांस्कृतिक आतंक के खिलाफ उठ खड़े हुए हैं, के बहादुराना संघर्ष के प्रति सम्मान प्रदर्शित करना होगा। साथ ही साथ इस तरीके से प्रतिक्रियाशील ताकतों के खिलाफ प्रतिरोध विकसित करने तथा वैकल्पिक जन संस्कृति विकसित करने के लिए रास्तों की तलाश कर रही प्रगतिशील ताकतों को करीब लाने का अवसर भी मिलेगा ।